open-index/open-wikipedia-markdown huggingface dataset:
பயம் (2018 திரைப்படம்)

**பயம்** (ஆங்கிலம் : Fear), (மலையாளம் : ഭയാനകം) இது 2018 ஆம் ஆண்டு வெளியான ஒரு மலையாள மொழி திரைப்படம் ஆகும். இப்படத்தின் இயக்குநர் ஜெயராஜ்  ஆகும். இப்படத்தில் முக்கியக் கதாபாத்திரத்தில் ரென்சி என்பவரும், ஆஷா சரத் என்பவரும் நடித்துள்ளனர். இப்படத்தின் கதை சிவசங்கரன் என்பவரால் 1978 ஆம் ஆண்டு எழுதப்பட்ட மலையாள காப்பியமான கயர் (Kayar) என்பதிலிருந்து எடுக்கப்பட்டதாகும்.

## கதை
கேரளா மாநிலத்தின் கடலோர தாழ்வான பகுதியான குட்டநாடு என்ற இடத்தில் கதைக்களம் துவங்குகிறது. முதலாம் உலகப் போரில் பங்கெடுத்து 21 ஆண்டுகள் கழித்து தன் ஒரு கால் முடமானவரான, தற்சமயம் குட்டநாட்டில் தபால்காரராக வருகிறார் முன்னால் ராணுவ வீரர் ஒருவர். அவருக்கு தங்க வீடு கொடுக்கும் அவ்வூர் பெண்மணியின் பையன்கள் இருவரும் ராணுவத்தில் பணிகிறார்கள். இவர் அங்கு வேலைக்கு வந்த நேரம் இரண்டாம உலக போர் துவங்குகிறது.  வருமையின் காரணமாகவும், ஆங்கிலேயர்களின் கட்டாயத்திற்காகவும் தங்களின் பையன்களை அவ்வூர் மக்கள் ராணுவத்திற்கு அனுப்புகிறார்கள். முதலில் தங்களின் குழந்தைகள் அனுப்பும் பணத்தை வாங்கும் பெற்றோர் சந்தோசப்படுகிறார்கள். போக போக போரின் காரணமாக ஒவ்வொருவரின் ஆண் பிள்ளைகளும் மரண செய்தி தந்தி மூலியமாக வருவதைக் கொடுக்க செல்லும் தபால்காரரை ஊர் பொதுமக்கள் வெறுக்க ஆரம்பித்துவிடுகிறாகள். ஒரு கட்டத்தில் தபால்காரருக்கு வீடு கொடுக்கும் பெண்ணின் பையன்களும் போரில் மரணமடைய அதை அப்பெண்ணிடம் சொல்ல முடியாமல் தவிக்கிறார். இனி அவர்களின் குழந்தைகள் மரணமடைந்ததைச் சொல்லவேண்டாம் என்று முடிவெடுக்கும் தபால்காரர் பலபேருக்கு வரும் தந்தி தாள்களை சிறிய பேப்பர் கப்பல்களாக செய்து தண்ணீரில் மிதக்க விடுகிறார்.

## பரிசு
இத்திரைப்படம் தேசிய திரைப்பட விருதுகள், சிறந்த திரைக்கதை மற்றும் சிறந்த ஒளிப்பதிவு ஆகிய மூன்று பரிசுகளைப் பெற்றுள்ளது.

## மேற்கோள்கள்

பகுப்பு:2018 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
ஜெயா ஸ்டார் சிங்கர் (பருவம் 3)

**ஜெயா ஸ்டார் சிங்கர் (பருவம் 3)** என்பது ஜெயா தொலைக்காட்சியில் சனவரி 14, 2020 ஆம் ஆண்டு முதல் ஒவ்வொரு ஞாயிற்றுக்கிழமைகளிலும் காலை 11:30 மணிக்கு ஒளிபரப்பாகும் பாட்டு போட்டி நிகழ்ச்சி ஆகும். இந்த நிகழ்ச்சியில் தலைவர்களாக பிரபல தமிழ் பாடகி சின்மயி, தரண் குமார் மற்றும் ஸ்வாகதா ஆவார்.

## மேற்கோள்கள்

## வெளியிணைப்புகள்
* Jaya TV Official Website
* Jaya TV on YouTube

பகுப்பு:ஜெயா தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ் பாட்டு போட்டி தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:வெளிவரவிருக்கும் தொலைக்காட்சி தொடர்கள்
அருண் பிரசாத் (நடிகர்)

**அருண் பிரசாத்** (30 நவம்பர் 1991) என்பவர் தமிழ்நாட்டு குறும்பட நடிகர் மற்றும் தொலைக்காட்சி நடிகர் ஆவார்.

## ஆரம்ப வாழ்க்கை
அருண் பிரசாத் 1991 நவம்பர் 30 ஆம் தேதி தமிழ்நாட்டில் சேலத்தில் பிறந்தார். சேலம் ஸ்ரீ புவனேஸ்வரி வித்யாலயத்தில் பள்ளி மற்றும்   இடைநிலைக் கல்வியை முடித்தார். சென்னை கிறித்துவக் கல்லூரியில் இளங்கலை பட்டம் பெற்றவர்.

## நடிப்புத்துத்துறை
அருண் பிரசாத் 2011ஆம் ஆண்டில் நிகழ் காலம் என்ற குறும் திரைப்படத்தின் மூலம் நடிப்புத்துறைக்கு அறிமுகமானார். அதைத் தொடர்ந்து ஏதோ மாயம் செய்தாய்,எனோ வானிலை மாறுதே, கள்ளன்,பகல் கனவு, அகப்பிழை போன்ற பல குறும் படங்களில் நடித்துள்ளார். 2017ஆம் ஆண்டு மேயாத மான் என்ற திரைப்படம் மூலம் முழு நிலத் திரைபபடத்தில் நடித்தார். இந்த திரைப்படத்தில் கிஷோர் என்ற கதாபாத்திரத்தில் நடிக்க இவருடன் நடிகர் வைபவ் மற்றும் நடிகை பிரியா பவானி சங்கர் ஆகியோர் நடித்துள்ளனர்.

2019இல் விஜய் தொலைக்காட்சியில் பாரதி கண்ணம்மா என்ற தொடரின் மூலம் கதாநாயகனாக சின்னத்திரையில் அறிமுகமானார். பாரதி என்ற கதாபாத்திரத்தில் நடிக்க இவர்க்கு ஜோடியாக மாதிரி நடிகை ரோஷினி ஹரிப்ரியன் என்பவர் கண்ணம்மா என்ற கதாபாத்திரத்தில் நடிக்கின்றார்.

2021 இல் விஜய் தொலைகாட்சியின் சிறந்த நடிகருக்கான விருதை பெற்றுள்ளார்

## தொடர்கள்

## திரைப்படம்

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் திரைப்பட நடிகர்கள்
கராலா, தில்லி

**கராலா** (*Karala*)  இந்தியாவின் வடமேற்கு தில்லியில் உள்ள ஒரு கிராமமாகும். இது பிரதான கஞ்சாவ்லா சாலையில் அமைந்துள்ளது.

## புள்ளி விவரங்கள்
தில்லியின் மிகப்பெரிய கிராமமாகும். கராலாவில் உள்ள மக்களில் முக்கிய இனங்கள் மாத்தூர் (ஜாத்) (மத்தியாசர்) மற்றும் பிறர். அவர்கள் தில்லி மற்றும் இப்பகுதியின் நிரந்தர குடியிருப்பாளர்களாக இருக்கின்றனர். 

## எப்படி அடைவது
கரலா கிராமம் () முண்ட்கா இரயில் நிலையம், மெட்ரோ நிலையம், ரித்தலா மெட்ரோ நிலையம் மற்றும் கராலா இடையே 10 கி.மீ அல்லது 6.2 மைல் அல்லது 5.4 கடல் மைல் மற்றும் கெஹ்ரா கிராம இரயில் நிலையத்திலிருந்து கிட்டத்தட்ட  7 கி.மீ. கி.மீ. தொலைவில் உள்ளது. பேருந்து எண் 114, 174, 921,247, 182,972 ஏ, 741,962 ஏ, 962 ஆகியவற்றில் பயணம் செய்து கராலா கிராமத்தை எளிதாக அடையலாம்.

## நிலவியல்
இந்தக் கிராமம் இப்போது ரோகிணி பிரிவு 37, பிரிவு 38, பிரிவு 39 மற்றும் பலவற்றோடு இணைக்கப்பட்டுள்ளது. அருகிலுள்ள கிராமங்கள் கஞ்சவாலா, மஜ்ரி, இராணி கெரா, சுல்தான்பூர் தபாஸ் மற்றும் பேகம்பூர் ஆகியவை. கராலாவுக்கு அதன் சொந்த நீர் தொட்டி ஒன்று உள்ளது. கராலா கிராமம் அதன் சொந்த சமசுகிருதக் கல்லூரியைக் கொண்டுள்ளது. கிராமத்தின் நடுவில் அமைந்துள்ள புகழ்பெற்ற சாகித் பகத் சிங் பூங்காவில் ஒன்று பஜார் பன்னா என்று அழைக்கப்படுகிறது. "பஜார் பன்னா" வில் ஒரு பெரிய ராதா கிருட்டிணன் கோயிலும் அமைந்துள்ளது. இந்த கோயில் ஆண்டவர் கிருட்டிணரை நோக்கி இந்துக்கள் வழிபடும் ஒரு அடையாளமாகும். இந்தக் கிராமத்தில் ஒரு கால்பந்து விளையாட்டு மைதானம் கொண்ட பெரிய அரங்கமும் உள்ளது. பிரபலமான திரைப்படமான "இராக்ஸ்டார்" - "ஜோ பி மெயின்" பாடல் அதே அரங்கத்தில்  2010 14 டிசம்பர் அன்று படமாக்கப்பட்டது. பிரபலமான ஜதின் சிங் சவுகான் அதில் கலந்து கொண்டார்.

## அடையாளங்கள்
கராலா மற்றும் மஜ்ரி மக்களால் வழிபாட்டிற்காக பயன்படுத்தப்படும் தாதா மண்டு என்று அழைக்கப்படும் ஒரு பெரிய கோயில் உள்ளது. கோயிலை ஒட்டியுள்ள ஒரு பெரிய குளமும், ஒரு பழங்கால சிவன் கோயிலும் உள்ளது. இந்தக் கிராமத்தில் ஒரு கால்பந்து விளையாட்டு மைதானம் கொண்ட பெரிய அரங்கமும் உள்ளது. "சாகித் பகத் சிங் பூங்கா" என்ற பெயரில் ஒரு பூங்காவும் உள்ளது. கராலாவில் இரண்டு கால்பந்து அணிகளும் உள்ளன, அவை கே.எஃப்.சி (கராலா கால்பந்து சங்கம்) ஆகும். இது இரண்டு பள்ளிகளைக் கொண்டுள்ளது.- ஒன்று முதன்மை மற்றும் இரண்டாவது இரண்டாம் நிலை. இது இரண்டு பாட வேளைகளைக் கொண்டுள்ளது. ஒன்று பெண்கள் மற்றும் மாலை சிறுவர்களுக்கென கொண்டுள்ளது. இங்கு ஒரு மருத்துவமனையும் உள்ளது. கராலாவில் பல சிறிய புதிய குடியிருப்புகள் உள்ளன. அதாவது சிவ் விகார், ஆனந்த்புர்தம், இராம விகார் போன்றவை.

## நிர்வாகம்
கஞ்சாவ்லா பகுதியின் நகராட்சி அலுவலகம் மற்றும் காவல் நிலையத்தின் கீழ் கிராம காரலா வருகிறது. அதன் அனைத்து நீதித்துறை நடவடிக்கைகளும்  புது தில்லி ,சரசுவதி விகாரின் கீழ் வருகிறது. சட்டம் மற்றும் ஒழுங்கு காட்டுபாடுகள் அனைத்தும் கஞ்சாவ்லா காவல் நிலையத்தின் கீழ் வருகின்றன. 29 பேர் கொண்ட நகரமன்ற உறுப்பினர்கள் கராலா நிர்வாகத்தின் கீழ் வருகிறார்கள். கராலா அனைத்து 17 கிராம பர்தான்களின் தலைமையும் ஆகும். தற்போது சவுத்ரி சமுந்தர் என்பது 17 கிராமங்களைக் கொண்ட கராலா கிராமத்தின் தற்போதைய பர்தானாகும். கரலாவில் அனைத்து சமூகங்களும் உட்பட 6 சோபல் உள்ளது. 
## சான்றுகள்

பகுப்பு:தில்லி
மாயவரம் பாப்பா

right|thumb|மாயவரம் பாப்பா என அறியப்பட்ட மாயவரம் சரஸ்வதி அம்மாள்
**மாயவரம் பாப்பா** (பிறப்பு: 03 செப்டெம்பர் 1921 - இறப்பு 17 ஆகஸ்ட் 2013) என பிரபலமாக அறியப்பட்ட மாயவரம் சரஸ்வதி அம்மாள் வாய்ப்பாட்டு, புல்லாங்குழல் சங்கீத வித்வாம்சினி ஆவார். இவர் 1940 களில் சில திரைப்படங்களில் பாடி நடித்துள்ளார். சிறுவயதிலேயே இசையில் வல்லவராக இருந்ததால் அப்போது மாயவரம் பாப்பா என அழைக்கப்பட்டு, அதுவே பிரபலமான பெயராகிவிட்டது.

## இளமைக் காலம்
மாயவரம் சரஸ்வதி அம்மாள் ராஜமன்னார்குடி என்ற ஊரில் 1921 ஆம் ஆண்டு செப்டெம்பர் மாதம் 3 ஆம் நாள், ஸ்ரீ் பாலசுப்பிரமணியன், பிரகதாம்பாள் தம்பதியருக்கு மகளாகப் பிறந்தார். இவர்கள் குடும்பம் ஒரு இசைக் குடும்பம் ஆகும். சரஸ்வதி அம்மாள் தமது ஏழாவது வயதில் புல்லாங்குழல் கற்றுக்கொள்ள ஆரம்பித்தார். கீரனூர் பக்கத்திலுள்ள பெருஞ்சேரி என்னுமிடத்தில் வாழ்ந்த ஸ்ரீ் முத்து இவரது குருவாக இருந்தார். பின்னர் மாயவரத்துக்குக் குடிபெயர்ந்து அங்கு ஸ்ரீ் வேணுகோபால ஐயர் என்பவரிடம் வாய்ப்பாட்டும், திருப்பாம்புரம் சுவாமிநாத பிள்ளையிடம் புல்லாங்குழலும் கற்றுக் கொண்டார்.

## இசைப் பயணம்
மாயவரத்தில் இசைக்கச்சேரிகள் செய்து வந்தபின் சென்னை மயிலாப்பூருக்கு குடிபெயர்ந்து அங்கு சுமார் 20 ஆண்டுகள் மாணவர்களுக்கு வாய்ப்பாட்டு, வீணை, புல்லாங்குழல் ஆகிய இசைப் பயிற்சிகள் அளித்து வந்தார்.

## விருதுகள்
* 2007 - மயிலாப்பூர் தியாகராஜா சங்கீத வித்வத் சமாஜத்தின் "சங்கீத சேவா நிராத்த" விருது.
* 2011 - விஜய் தொலைக்காட்சியினால் அனைத்துலக பெண்கள் தினத்தையொட்டி "வாழ்நாள் சாதனையாளர்" விருது.
* 2012 - சங்கீத, நாடக அகாதமியின் "தாகூர் புரஸ்கர்" விருது

## நடித்த திரைப்படங்கள்
* 1942 - கிருஷ்ண பிடாரன்
* 1946 - சகடயோகம்

## இறப்பு
மாயவரம் பாப்பா 2013 ஆகஸ்ட் 17 ஆம் நாள், திருவான்மியூரிலுள்ள அவரது இல்லத்தில் காலமானார். இறக்கும்போது அவருக்கு வயது 93.

## மேற்கோள்கள்

## வெளி இணைப்புகள்
* She breathes music - தி இந்து (ஆங்கில) கட்டுரை
*  
*  - கிருஷ்ணப்பிடாரன் (1942) படத்தில் பாடிய ஒரு பாடல்

பகுப்பு:தமிழ்ப் பெண் இசைக் கலைஞர்கள்
பகுப்பு:2013 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கருநாடக இசை புல்லாங்குழல் கலைஞர்கள்
சன் குடும்பம் விருதுகள் 2019

**சன் குடும்பம் விருதுகள் 2019** என்பது சன் தொலைக்காட்சியில் ஒளிபரப்பாகும் தொடர்களில் நடித்த கலைஞர்களை கௌரவப்படுத்துவதற்காக வருடத்திற்கு ஒரு முறை வழங்கப்படும் விருது விழாவாகும். இந்த விழா ஈச்சம்பாக்கத்தில் உள்ள ஜேப்பியார் கல்லூரியில் நடந்து முடித்து. இதன் முதல் பகுதி சனவரி 2, 2020 ஆம் ஆண்டு மாலை 6 : 30 மணிக்கு சன் தொலைக்காட்சியில் ஒளிபரப்பானது.

## பரிந்துரைகள் மற்றும் வெற்றியாளர்கள்

## மேற்கோள்கள்

## வெளி இணைப்புகள்
* Official Website 
* Sun TV on YouTube
* Sun TV Network 
* Sun Group 

பகுப்பு:சன் குழுமம்
பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி விருதுகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:வடிவுக்கரசி நடித்த தமிழ்த் திரைப்படங்கள்
வேளாளர் செவிலியர் கல்லூரி

**வேளாளர் செவிலியர் கல்லூரி** தமிழ்நாட்டில் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள
 
ஒரு தனியார் கல்லூரி. இக்கல்லூரி  திண்டல், ஈரோடு  மாவட்டம், தமிழ்நாட்டில் அமைந்துள்ளது. 

இக்கல்லூரி 2008 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.

## படிப்புகள்
இக்கல்லூரியில் பட்டயம், இளங்கலை, செவிலியர் படிப்புகள் வழங்கப்பட்டு வருகின்றன.

## சான்றுகள்
 
=வெளிஇணைப்புக்கள்=
  
பகுப்பு:ஈரோடு மாவட்ட பல்கலைக்கழகங்களும் கல்லூரிகளும் 
  பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக  இணைவுக்கல்லூரிகள்
சீனா கொட்டாரம்

**சீனா கொட்டாரம்** **(Cheena Kottaram)** அல்லது **சீனா அரண்மனை** 1904 ஆம் ஆண்டில் திருவாங்கூர் மன்னராக இருந்த ஸ்ரீ முலாம் திருநாள் ராம வர்மாவுக்காக கட்டப்பட்ட ஒரு ஓய்வு இல்லமாகும். கொல்லம்-ரயில்வே இருப்புப்பாதை அமைக்கப்பட்ட காலகட்டத்தில் இந்த அரண்மனையின் கட்டுமானப் பணி நிறைவடைந்தது. இது ஏழு அறைகளைக் கொண்ட ஒற்றை மாடி சிவப்பு செங்கல் கட்டிடம் ஆகும். சீனா கொட்டாராமின் கட்டிடக்கலை இந்தோ-சரசெனிக் பாணியில் அமைந்ததாகும். இந்த பாணியானது பொதுவாக இந்திய கட்டிடக்கலை  மற்றும் ஐரோப்பிய, இஸ்லாமிய மற்றும் மூரிஷ் கட்டிடக்கலைகளின் ஒன்று சேர்ந்த ஒரு கலவையாகும். சீனா கொட்டாராம் இன்னும் 'தேசிய பாரம்பரிய நினைவுச்சின்னம்' என்ற அங்கீகாரம் பெறவில்லை.  

## பெயர்க்காரணம்
கொல்லத்தைச் சேர்ந்தவர்கள் இந்த ஓய்விடத்தை சீனா அரண்மனை என்று பொருள் அமையும் வகையில் சீனா கொட்டாரம் என்று அழைக்கின்றார்கள். ஏனெனில் இது பண்டைய  சீன கட்டிடங்களின்  கட்டடக் கலைப்பாணியைக் கொண்டு அமைந்துள்ளது. 

## வரலாறு
இந்தியா சுதந்திரம் அடைவதற்கு முன்னர், திருவிதாங்கூர் இராச்சியத்தின் வணிக தலைநகராக குயிலன் (கொல்லம்) இருந்தது. திருவிதாங்கூர் - மலபார் கடற்கரைப் பகுதியில் அதிகபட்ச வணிக மற்றும் வணிகம் சார்ந்த நிலையில் நற்பெயரைக் கொண்ட நகரமாக கொலலம் இருந்தது.  கொல்லம் துறைமுகத்தின் வழியாக அதிக அளவிலான ஏற்றுமதி-இறக்குமதி நடவடிக்கைகள் மேற்கொள்ளப்பட்டன.  அப்போது கொல்லம் நகரத்தில் பல அரண்மனைகள் இருந்ததால் கொல்லம் நகரமானது *அரண்மனை நகரம்* என்று அழைக்கப்பட்டது. திருவிதாங்கூர்-மலபார் கடற்கரையில் அமைந்த ஒரே ஒரு விமான நிலையம் அப்போது கொல்லம் நகரில் இருந்தது. அந்த காலகட்டத்தில், திருவனந்தபுரத்திற்கு ரயில் இணைப்போ விமான இணைப்போ இல்லை. திருவாங்கூர் மன்னர்கள் கொல்லத்தில் பயணம் செய்வதை வழக்கமாகக் கொண்டிருந்தனர். அதற்காக அவர்கள் கொல்லம் ரயில் நிலையத்திற்கு அருகில்   சீனா கோட்டாரம் எனப்படுகின்ற இந்த அரண்மனையைக் கட்டியுள்ளனர்.  

## அமைப்பு
சீனா கொட்டாரத்தை வெளியில் இருந்து பார்ப்பதற்கு இரட்டை மாடிக் கட்டிடம் போல் தோன்றினாலும், இது உண்மையில் ஒற்றை மாடியினைக் கொண்டே அமைந்துள்ளது.  இந்த ஓய்வு இல்லத்தில் ஏழு அறைகள் அமைந்துள்ளன. முன் புறத்திலும் கட்டிடத்தின் பின்புறத்திலும் வராண்டாக்கள் உள்ளன. தெற்குப் பக்கத்தில் இருக்கும் தாழ்வாரப்பகுதியானது மூடப்பட்டுள்ள நிலையில் உள்ளது. அங்கிருந்து கொல்லம் போக்குவரத்திற்கான பாலத்தினைக் காணமுடியும். வடக்குப் புறத்தில், இப்போது ஒரே நுழைவாயில் உள்ளது. உள்ளே செல்லவும் வெளியே வருவதற்கும் அந்த பாதை பயன்படுத்தப்படுகிறது.அங்கே உள்ள ஒரு சிறிய தளத்தில் இருந்து மகாராஜா தனது சலூன் காரில் ஏறுகின்ற அமைப்பினைக் கொண்டுள்ளது.அது பயணிகள் ரயிலுடன் பின்னர் இணைக்கப்படும். மாளிகையின் நடுவில் நேர்த்தியாக அமைந்துள்ள கோதிக் வளைவுகள் உள்ளன. அனைத்துப் புறங்களிலும் ஈய பிரேம்களில் படிந்த கண்ணாடி அமைப்புகளைக் கொண்டு உள்ளன. அழகான கண்ணாடி சுவரோவியங்கள், வெனிஸ் மாடி ஓடுகள், விண்டேஜ் கேரளா பாணியில் அமைந்த மரச் செதுக்குதல் மற்றும் கூரைகளுக்கு தனித்துவமான டிராகன் போன்ற மர அமைப்புகள் இதன் சிறப்பான அம்சங்களாகும். திருவிதாங்கூரின் சின்னமான சங்கு கிரானைட்டில் அனைத்துப் பக்கங்களிலும் சுவர்களில் காணப்படுகின்றன. 

## அமைவிடம்
கொல்லம் ரயில்வே நிலையத்திற்கு மிகவும் நெருக்கமாக சீனா கொட்டாரம் அமைந்துள்ளது. ரயில்வே ஸ்டேஷனிலிருந்து 950 மீ தொலைவில் இது உள்ளது. அருகில் உள்ள விமான நிலையம் திருவனந்தபுர சர்வதேச விமான நிலையம் ஆகும். விமான நிலையம், அரண்மனையிலிருந்து சுமார் 68 கி.மீ. தொலைவில் உள்ளது. 
## குறிப்புகள்

பகுப்பு:கேரளத்தில் உள்ள அரண்மனைகள்
பகுப்பு:கொல்லத்திலுள்ள சுற்றுலாத் தலங்கள்
தரணிக்கோட்டை

**தரணிகோட்டை** (*Dharanikota*) என்பது இந்திய மாநிலமான ஆந்திராவின் குண்டூர் மாவட்டத்திலுள்ள ஒரு கிராமமாகும். இது குண்டூர் வருவாய் பிரிவின் அமராவதி மண்டலத்தில் அமைந்துள்ளது. இந்தக் கிராமம் ஆந்திர மாநில தலைநகர் பிராந்தியத்தின் ஒரு பகுதியாகும். இது ஆந்திர மாநில தலைநகர் பிராந்திய மேம்பாட்டு ஆணையத்தின் அதிகார வரம்பில் உள்ளது.

## வரலாறு

கிமு 500இல், தரணிகோட்டை 'தன்யகடகம்' என்று அழைக்கப்பட்டுள்ளது. ஞானம் பெற்ற 16ஆம் ஆண்டில் புத்தர் தன்யகடகம் சென்று தனது பத்து தரணிகளைப் பிரசங்கித்தார். எனவே, இது தரணிகோட்டை என்று அழைக்கப்படுகிறது. தரணிகோட்டையின் தொல்லியல் அகழ்வாராய்ச்சியில் தரணிகோட்டையிலும் அதன் அருகிலுள்ள பகுதிகளிலும் விகாரைகள் இருப்பது தெரியவந்தது. பொ.ச. 1 முதல் 3ஆம் நூற்றாண்டுகளில் தக்காணத்தில் ஆட்சி செய்த சாதவாகனர் வம்சத்தின் தலைநகராக இருந்த பண்டைய தான்யகடகத்தின் தளம் இது. இது கோட்டா வம்சத்தின் தலைநகராகவும் இருந்தது. இந்த வம்சம் இடைக்காலத்தில் 12ஆம் நூற்றாண்டின் நடுப்பகுதி வரை ஆட்சி செய்தது. கிருஷ்ணா ஆற்றின் பள்ளத்தாக்கில் ஒரு முக்கியமான அரிசி உற்பத்தி செய்யும் பகுதியாகும். இது இந்தியாவின் பிற பகுதிகளுடனும் வெளிநாடுகளுடனும் ஒரு முக்கிய வர்த்தக மையமாக இருந்தது. இந்த இடம் பெரிய தாது கோபுரத்திற்கும் பிரபலமானது; 2006 சனவரியில் மிகப் பெரிய காலச்சக்ரா விழா அங்கு நடத்தப்பட்டது. குண்டூர் மாவட்டத்தின் அமராவதி கிராமத்திற்கு சுவான்சாங் வருகை புரிந்த போது, அந்த இடத்தைப் பற்றியும் அப்போது இருந்த விகாரைகள் குறித்தும் ஒரு புகழ்பெற்ற கணக்கை எழுதினார். கம்மவர் பரம்பரையைச் சேர்ந்த ஒரு ஜமீன்தாரான வாசிரெட்டி வெங்கடாத்ரி நாயுடு என்பவரின் கீழ் தரணிகோட்டை அதன் மகிமையை கொண்டிருந்த்தது.

## நிலவியல்
தாரனிகோட்டை மண்டல் தலைமையகமான அமராவதிக்கு மேற்கே அமைந்துள்ளது. 16.579444 ° N 80.311111 ° கிழக்கில் இது ஒரு பரப்பளவில் பரவியுள்ளது  .

## புள்ளி விவரங்கள்
2011 இந்திய மக்கள் தொகை கணக்கெடுப்பின்படி, தரணிகோட்டையில் 7,534 பேர் என மக்கள் தொகை இருந்தனர். மொத்த மக்கள் தொகையில், 3,734 ஆண்களும் 3,800 பெண்களும் இருந்தனர். பாலின விகிதம் 1000 ஆண்களுக்கு 1018 பெண்கள். 725 குழந்தைகள் 0–6 வயதுக்குட்பட்டவர்கள், அவர்களில் 368 சிறுவர்கள் மற்றும் 357 பெண்கள் - ஒரு விகிதம் 1000 க்கு 970 ஆகும். சராசரி கல்வியறிவு விகிதம் 66.06 சதவீதமாக உள்ளது. 4,498 கல்வியாளர்கள், இது மாநில சராசரியான 67.41 சதவீதத்தை விட சற்றே குறைவு.

## அரசாங்கமும் அரசியலும்
தரணிகோட்டை கிராம ஊராட்சி அமைப்பு கொண்டதாகும். இது பகுதிகளாக பிரிக்கப்பட்டுள்ளது. ஒவ்வொரு பகுதியும் ஒரு பகுதி உறுப்பினரால் குறிப்பிடப்படுகிறது. இந்த கிராமத்தை அமராவதி மண்டல் பரிசத் பஞ்சாயத்து ராஜ் நிறுவனங்களின் இடைநிலை மட்டத்தில் நிர்வகிக்கிறது. மண்டல் பரிசத் தொடக்கப்பள்ளி அல்லது மண்டல் பரிசத் மேல்நிலைப்பள்ளி என்பது இந்தியாவின் பல அரசு தொடக்கப் பள்ளிகளின் பெயர் மற்றும் குறிப்பாக ஆந்திரா மற்றும் தெலுங்கானா மாநிலங்களில் இவ்வாறு குறிக்கப்படுகிறது. இந்த பள்ளிகள் மண்டல் பரிசத் (மாநிலங்களின் வட்ட உள்ளூர் அதிகாரிகள்) நிறுவியுள்ளன. மேலும் அவற்றால் மேற்பார்வையிடப்படுகின்றன. நிதியளிக்கின்றன .மண்டல் பரிசத் தொடக்கப் பள்ளிகள் 1-5 ஆம் வகுப்பு மாணவர்களுக்கு கல்வியை வழங்குகின்றன

## கல்வி
2018–19 கல்வியாண்டிற்கான பள்ளி தகவல் அறிக்கையின்படி, கிராமத்தில் மொத்தம் 8 பள்ளிகள் உள்ளன. இந்த பள்ளிகளில் 5 மண்டல் பரிசத் தொடக்கப்பள்ளி மற்றும் 3 தனியார் பள்ளிகள் உள்ளன.

## குறிப்புகள்

பகுப்பு:பாலநாடு மாவட்டத்திலுள்ள கிராமங்கள்
பகுப்பு:ஆந்திர ஊர்களும் நகரங்களும்
பகுப்பு:பண்டைய இந்திய நகரங்கள்
மகம் (நகரம்)

**மகம்** (, மஹம், *Maham*) இந்திய மாநிலமான அரியானாவில் ரோத்தக் மாவட்டத்தில் உள்ள ஒரு சிறிய நகரம் ஆகும். இது ரோத்தக் மாவட்டத்தின் இரண்டு துணைப்பிரிவுகளில் ஒன்று. இது மேலும் மகம் மற்றும் லகான்-மஜ்ரா என இரண்டு சமூக மேம்பாட்டு வட்டங்களாகப் பிரிக்கப்பட்டுள்ளது. 

## நிலவியல்
இதன் ஆயக்கட்டுகள்  .  இதன் சராசரி உயரம் 214 மீட்டர் (702 அடி). இந்திய தேசிய நெடுஞ்சாலை 9 இல் அமைந்துள்ள இது இந்தியாவின் அரியானா மாநிலத்தில் தில்லி மற்றும் சிர்சா நகரங்களுக்கு இடையில் ஒரு முக்கிய நிறுத்தமாகும்.  

## மக்கள் தொகையியல்
மகம் நகரம் அரியானாவின் ரோத்தக் மாவட்டத்தில் அமைந்துள்ளது. ரோத்தக் மாவட்டத்தின் முக்கிய துணைப்பிரிவான இது நகரிலிருந்து மேற்கில் முப்பது கிலோமீட்டர் தொலைவில் உள்ளது. இது  அரியானா சட்டமன்றத்திற்கான ஒரு தொகுதியைக் கொண்டுள்ள சொந்த நகராட்சி. மேஹமில் சுமார் 30 கிராமங்கள் உள்ளன. மேலும், நகரின் கிழக்கு பகுதியில் ரோத்தக் சாலையில் சிறிய செயலகம் உள்ளது. 

2001 ஆம் ஆண்டு இந்திய மக்கள் தொகை கணக்கெடுப்பு  இதன் மக்கள் தொகை 18,166 என்று தெரிவிக்கிறது. மக்கள் தொகையில் 54% ஆண்கள் மற்றும் பெண்கள் 46% ஆகும். மேஹமின் சராசரி கல்வியறிவு விகிதம் 66% ஆகும். இது தேசிய சராசரியான 59.5% ஐ விட அதிகமாகும். ஆண் கல்வியறிவு 72% மற்றும் பெண் கல்வியறிவு 59% என உள்ளது. மக்கள் தொகையில் 15% ஆறு வயதுக்குட்பட்டவர்கள். இதன் முழு நகர்ப்புற பகுதி 20,483 மக்கள் தொகையைக் கொண்டிருந்தது. 10,817 ஆண்கள்; 9,661 பெண்கள்; மற்றும் 5 பிற வகையினர். 

## சிந்து சமவெளி நாகரிக தளங்கள்
நகரின் மேற்கு விளிம்பில் சுமார் ஐந்து கிலோமீட்டர் தொலைவில் பெரிய மணல் திட்டுகள் உள்ளன. பண்டைய காலங்களில், இப்பகுதியின் பெயர் மகாஹதம் ஆகும். சிந்து சமவெளி நாகரிகத்தில் இரண்டு பெரிய குளங்கள் மற்றும் சுமார் பன்னிரு சிறிய நீர்த் தேக்கங்கள் ஓடும் மழைநீரைப் பிடிக்க உருவாக்கப்பட்டன, அவை அடுத்த மழைப்பொழிவு வரை முழு ஆண்டு நீடிக்கும். மகத்தின் பகுதியைப் பற்றி அந்த கலாச்சாரத்தின் சில கட்டுக்கதைகள் உள்ளன.  பன்னிரு கிராமத் தோட்டங்களின் பரப்பளவைப் பற்றி இப்பகுதியில் தொல்பொருள் அகழ்வாராய்ச்சிகள் நன்கு ஆவணப்படுத்தப்பட்ட கண்டுபிடிப்புகளை அளித்துள்ளன. குறிப்பாக,  அவை ஹரப்பாவுக்கு முந்தைய குடியேற்றங்களான, மதீனா மற்றும் ஃபர்மனா காஸ் ஆகியவற்றை வெளிச்சம் போட்டு காட்டுகின்றன. புனேவில் உள்ள டெக்கான் முதுகலை கல்லூரி மற்றும் ஆய்வு நிறுவனத்தைச் சேர்ந்த டாக்டர் வசந்த் ஷிண்டே, ரோத்தக்கிலுள்ள மகர்ஷி தயானந்த் பல்கலைக்கழகத்தைச் சேர்ந்த டாக்டர் மன்மோகன் சிங் மற்றும் பிற ஜப்பானிய விஞ்ஞானிகள் இந்த தொல்பொருள் கண்டுபிடிப்புகளை ஆராய்ந்தனர். 

## முகலாய ஆட்சியில்
முகலாயப் பேரரசு காலத்தின் போது மேஹம் ஒரு செழிப்பான நகரமாக இருந்தது. 

### மகம் கோட்டை
முகலாயர்கள் மகத்தில் ஒரு காவற்படைத் தலைவரை நியமித்து, ஒரு சிறிய கோட்டையைக் கட்டினார். இது இப்போது அதன் கோபுரங்களைத் தவிர முழுமையான இடிந்து விழும் நிலையில் உள்ளது. 

### பள்ளி வாசல்கள்
ஜமா பள்ளி வாசல் மற்றும் பிர்சாதா பள்ளி வாசல் ஆகிய இரண்டு பள்ளி வாசல்கள் முகலாய காலத்தில் கட்டப்பட்டவை. தற்போது இவை இடிந்து நிலையில் உள்ளன. அவற்றில் சில பகுதிகள் கிராமவாசிகளால் இடிக்கப்பட்டு, கையால் தயாரிக்கப்பட்ட உலர்ந்த மாட்டு சாணம் (அரியான்வியில் உப்பிள் மற்றும் கோஸ்ஸே என அழைக்கப்படுகிறது) அல்லது சமைப்பதற்காக சுல்ஹாவில் (அடுப்புகளில்) எரிபொருளாக தயாரிக்கப்படுகின்றன. 

## குறிப்புகள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:ரோத்தக் மாவட்டம்
பகுப்பு:அரியானாவில் உள்ள கோட்டைகள்
பகுப்பு:Coordinates on Wikidata
இராய்ப்பூர் ராணி

**இராய்ப்பூர் ராணி** என்பது இந்திய மாநிலமான அரியானாவில் உள்ள பஞ்சகுலா மாவட்டத்தில் உள்ள நகரமாகும் . இது சண்டிகர் - நஹான் - பயந்தா சாஹிப் - தேராதூன் நெடுஞ்சாலையில், சண்டிகர்- மொகாலி - பஞ்சகுலா நகர நகரங்களில் இருந்து 30 கிலோமீட்டர் தொலைவில் அமைந்துள்ளது. இது தேரா பாஸி தொழில்துறை மண்டலத்திலிருந்து சுமார் 20 கிலோமீட்டர் தொலைவிலும், பார்வாலா தொழில்துறை மண்டலத்திலிருந்து 10 கிலோமீட்டர் தொலைவிலும் உள்ளது. அம்பாலா மாவட்டத்தில் உள்ள நாராயங்கர் இதன் அருகாமையில் உள்ள அடுத்த பெரிய நகரம் ஆகும்.

## வரலாறு
இராய்பூர் ராணி நகரம் 1420 ஆம் ஆண்டில் இராவ் ராய் சிங் என்பவரால் நிறுவப்பட்டது. இவர் அஜ்மீரில் இருந்து வந்த ராணா ஹர் ராயின் மகன்களில் ஒருவராக இருப்பதாகக் கூறினார். ராவ் சாஹிப் என்று பெயரிடப்பட்ட அவரது சந்ததியினரால் இந்திய சுதந்திரம் அடையும் வரை ஆட்சி செய்யப்பட்டது.

## இராய்ப்பூர் ராணி கோட்டை
இராய்ப்பூர் ராணி கோட்டை அஜ்மீரில் இருந்து வந்து இந்திய சுதந்திரம் அடையும் வரை ஆட்சி செய்த சந்ததியினரால் கட்டப்பட்ட கோட்டையாகும்.

## மக்கள் தொகையியல்
2001 இந்திய மக்கள் தொகை கணக்கெடுப்பின்படி, இராய்ப்பூர் ராணி நகரத்தின் மக்கள் தொகை 7027 ஆகும். இதில் ஆண்கள் 54% ஆகவும் பெண்கள் 46% ஆகவும் உள்ளனர். இராய்ப்பூர் ராணி நகரத்தின் சராசரி கல்வியறிவு விகிதம் 69% ஆகும். இது தேசிய சராசரியான 59.5% ஐ விட அதிகமாகும். இதில் ஆண் கல்வியறிவு 74%, பெண் கல்வியறிவு 63%. இராய்ப்பூர் ராணியில், 15% மக்கள் 6 வயதுக்குட்பட்டவர்கள். இது புராண மற்றும் வரலாற்று முக்கியத்துவத்திற்கும் பெயர் பெற்றது. பத்தாவது சீக்கிய குரு, குரு கோபிந்த் சிங் இராய்ப்பூர் ராணியைப் பார்வையிட்டார் என்று நம்பப்படுகிறது, எனவே இந்த இடத்திற்கு ராணியின் பெயரை சூட்டினார்.

இது இயற்கையின் அருட்கொடையைக் கொண்ட ஒரு இடம். மோர்னி ஹில்ஸ் என்று அழைக்கப்படும் பிரபலமான சுற்றுலா இடமும் 10 கிலோமீட்டர் தொலைவில் உள்ளது.

## சரசுவதி தேவி (மா சரஸ்வதி தேவி) கோயில் சோட்டா திரிலோக்பூர்
**மா சரஸ்வதி தேவி கோயில் சோட்டா திரிலோக்பூர்** மற்றும் **சரசுவதி தேவி கோயில் சோட்டா திரிலோக்பூர்** என்று அழைக்கப்படும் சரசுவதி தேவியின் புனித கோயில் சோட்டா திரிலோக்பூர் கிராமத்தில் அமைந்துள்ளது. இது ஹரியானா மற்றும் இமாச்சலப் பிரதேசத்தின் எல்லையில் உள்ள இராய்ப்பூர் ராணியில் இருந்து 11 கிலோ மீட்டர் தொலைவில் உள்ளது. இந்தக் கோயில் அறிவு மற்றும் கற்றலின் தெய்வமான அன்னை சரசுவதிக்கு சொந்தமானது. ஸ்ரீ சரசுவதி தேவியின் இந்த புனித ஆலயத்தின் வரலாறு குறித்து பல வாய்வழி மரபுகள் நடைமுறையில் உள்ளன. இந்தக் கிராமம் பழைய நஹான் மாநிலத்தின் ஒரு பகுதியாக அமைந்தது.

2019 ஜனவரியில் அறிவிக்கப்பட்ட INR1200 கோடி திட்டத்தின் ஒரு பகுதியாக, அரியானா அரசு இந்த கோயிலை உருவாக்கி வருகிறது, இதில் கலேசர் மகாதேவ் கோயில், கபல் மோச்சன் தீர்த்தம், பசதியாவாலாவின் பஞ்சமுகி அனுமன் கோயில் மற்றும் பண்டா சிங் பகதூரின் லோகர் கோட்டை தலைநகரம் ஆகியவை அடங்கும்.

## கல்வி
இராய்ப்பூர் ராணி நகரம் கல்வி மையமாக வளர்ந்து வருகிறது. பேருந்து நிலையத்திற்கு அருகில் அமைந்துள்ள 2018-19ல் ஒரு அரசு கல்லூரி (இணை) தொடங்கியது.மேலும் இராய்ப்பூர் ராணியில் ஆங்கிலம் மற்றும் இந்தி கல்வி இரண்டையும் வழங்கும் பல உயர் மற்றும் மூத்த மேல்நிலைப் பள்ளிகள் உள்ளன. இவற்றில் அரசு மூத்த மேல்நிலைப் பள்ளிகளும் (இணைக் கல்வி) அடங்கும். 2 தொழில்துறை பயிற்சி நிறுவனங்கள் உள்ளன.

சமீபத்திய தொழில்நுட்பங்களுடன் ஐ.டி கல்வியை வழங்கும் பல கணினி பயிற்சி மையங்களும் உள்ளன.

## மேற்கோள்கள்

பகுப்பு:Coordinates on Wikidata
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சலிம்கர் கோட்டை

**சலிம்கர்** **கோட்டை** (     ,     ، அதாவது "சலீமின் கோட்டை") கி.பி 1546 இல் டெல்லியில், யமுனை ஆற்றின் முன்னாள் தீவில், சேர் ஷா சூரியின் மகன் சலீம் ஷா சூரி என்பவரால் கட்டப்பட்டது. கி.பி 1540 இல் ஷெர் ஷா சூரி முகலாய பேரரசர் நசிருதீன் உமாயூனைத் தோற்கடித்து (அவரை தில்லியில் இருந்து வெளியேற்றினார்) தில்லியில் சூர் வம்ச ஆட்சியை நிறுவியபோது முகலாய ஆட்சியில் இடைநிறுத்தம் ஏற்பட்டது. கி.பி 1555 வரை சூர் வம்ச ஆட்சி நீடித்தது. சூர் வம்சத்தின் கடைசி ஆட்சியாளரான சிகந்தர் சூரியை தோற்கடித்து நசிருதீன் உமாயூன் தனது ராஜ்யத்தை மீண்டும் பெற்றார். முகலாய காலத்தில், பிற்காலத்தில், செங்கோட்டை மற்றும் ஷாஜகான்பாத் கட்டும் போது, கி.பி 1639 இல் ஷாஜகானாபாத்தை முடித்த பெருமைக்குரிய பேரரசர் ஷாஜகான் உட்பட பல முகலாய ஆட்சியாளர்கள் இந்த கோட்டையில் முகாமிட்டிருந்தனர். தில்லியை மீண்டும் கைப்பற்றுவதற்காக நசிருதீன் உமாயூன் தனது தாக்குதலைத் தொடங்குவதற்கு முன், மூன்று நாட்கள் இந்த கோட்டையில் முகாமிட்டிருந்தார் என்று கூறப்படுகிறது.

முகலாயப் பேரரசரான அவுரங்கசீப்கோட்டையைச் சிறைச்சாலையாக மாற்றினார். 1857 ஆம் ஆண்டில் கோட்டையின் கட்டுப்பாட்டைக் கைப்பற்றிய ஆங்கிலேயர்களாலும் இந்தக் கோட்டை சிறைச்சாலையாக பயன்படுத்தப்பட்டது. கோட்டை செங்கோட்டை வளாகத்தின் ஒரு பகுதியாகும். இந்த வளாகம் 2007 ஆம் ஆண்டில் யுனெஸ்கோவின் உலக பாரம்பரிய தளமாக அறிவிக்கப்பட்டது. இது பாரம்பரிய நினைவுச்சின்னங்களுக்காக நன்கு திட்டமிடப்பட்ட பாதுகாப்பு நடவடிக்கைகளை உறுதி செய்ய இந்தியத் தொல்பொருள் ஆய்வு மையம் (ASL) கடமைப்பட்டுள்ளது.

## வரலாறு
கோட்டையைக் கட்டியெழுப்பத் தேர்ந்தெடுக்கப்பட்ட இடம் தில்லி சமவெளிகளில் (80-110 அடி (24–34 மீ) உயரத்தில் இருந்தது, ஒருபுறம் யமுனா நதியாலும், மறுபுறம் அரவள்ளி மலைத்தொடர்களின் வடக்கு குவடுகளாலும் சூழப்பட்டிருந்தது. கோட்டையின் இருப்பிடத்தில் பாறை வெளிப்பாடுகளுடன் கூடிய இந்த நிலப்பரப்பு, வடகிழக்கு டிரெண்டிங் ரிட்ஜ் மற்றும் பிரதான மசூதி (ஜமா மஸ்ஜித்) ஆகியவற்றுடன் சாதகமான தொடர்பைக் கொண்டு, யமுனா நதியின் அரிப்புக்கு எதிராக தேவையான பாதுகாப்பை வழங்கும் ஒரு சிறந்த அமைப்பாக காட்சிப்படுத்தப்பட்டது. கோட்டையின் ஒரு புறம் மற்றும் ஒரு மலைப்பாதையும் படையெடுப்பாளர்கள் தில்லிக்குள் ஊடுருவுவதற்கு தடையாக இருக்கும் என்பதும் தெளிவாகத் தெரிந்தது. ஏனெனில் இந்த ஒரு அமைப்பானது படையெடுப்பாளர்களை நதிப் பாதையைப் பின்பற்றும்படி கட்டாயப்படுத்தும். இந்த நன்மைகளைக் கருத்தில் கொண்டு சலிம்கர் கோட்டை 1546 இல் கட்டப்பட்டது.

## சிறைச்சாலையாக
அவுரங்கசீப்பின் ஆட்சிக் காலத்தில், கோட்டை முதலில் சிறைச்சாலையாக மாற்றப்பட்டது. அவுரங்கசீப்பால் தனது சகோதரர் முராத் பக்ஷை (முத்ராவில் குடித்துவிட்டு தூங்கும்போது அவர் அறியாமல் பிடிபட்டார்) சிறையில் அடைக்கப்பட்டார். பின்னர் அவர் குவாலியருக்கு மாற்றப்பட்டு, அங்கு அவர் தூக்கிலிடப்பட்டார். முராத் பக்ஷை சிறையில் அடைப்பதைத் தவிர, தனக்கு பிடித்த மூத்த மகள் செபுன்னிசாவை சலீம்கார் கோட்டையில் இறக்கும் வரை 21 ஆண்டுகள் சிறையில் அடைத்த சந்தேகத்திற்குரிய பெருமை அவுரங்கசீப்பிற்கு இருந்தது என்றும் கூறப்படுகிறது. நசிருதீன் உமாயூன் கல்லறையில் கைதியாக அழைத்துச் செல்லப்பட்டு பின்னர் பர்மாவின் யங்கோனுக்கு மாற்றப்பட்ட பின்னர் ஆங்கிலேயர்கள் இரண்டாம் பகதூர் ஷாவை இந்தக் கோட்டையில் சிறையில் அடைத்திருந்தனர்.  அரசு கைதிகள் துன்புறுத்தப்பட்டது அல்லது சிறையில் மறைந்ததால் இந்தக் கோட்டை இங்கிலாந்தின் இலண்டன் கோபுரத்துடன் ஒப்பிடப்பட்டுள்ளது.

## குறிப்புகள்

பகுப்பு:முகலாயக் கட்டிடக்கலை
பகுப்பு:தில்லியில் உள்ள கோட்டைகள்
பகுப்பு:Pages using deprecated image syntax
யமுனா பல்லுயிர் பூங்கா

**யமுனா பல்லுயிர் பூங்கா,**  (**Yamuna biodiversity park**), இந்தியாவின் தலைநகரமான  தில்லியில் யமுனா நதியின் முன்னால் 9770  ஹெக்டேர் பரப்பில் அமைந்துள்ள ஒரு  பல்லுயிர் பகுதியாகும்.   தில்லி பல்கலைக்கழகத்தின் சுற்றுச்சூழல் மேலாண்மை மையத்தின் (சிஎம்டிஇ) தொழில்நுட்ப உதவியுடன் தில்லி மேம்பாட்டு ஆணையம் (டிடிஏ) இதை உருவாக்கியுள்ளது.  இது புலம்பெயர்ந்த மற்றும் வசிக்கும் பறவை இனங்களுக்கு சிறந்த மாற்று வாழ்விடமாக செயல்படுகிறது. விவசாய பயிர்களின் காட்டு மரபணு வளங்களை பாதுகாப்பதற்கும், நிலத்தடி நீரை சுத்திகரிப்பு  செய்வதற்கும்,  நன்னீர் கிடைப்பதை அதிகரிப்பதற்கும் இது வடிவமைக்கப்பட்டுள்ளது. 

## வரலாறு
டெல்லியில் 7,884 ஹெக்டேர் அளவில், துண்டு துண்டான காடுகள் உள்ளன.  அவை திட்டமிடப்படாத நகரமயமாக்கல் காரணமாக வன விலங்குகளை இழக்கின்றன.  மேலும் 400 ஈரப்பதமான நிலங்களில்,  3 அல்லது 4 க்கும் குறைவான ஈரநிலங்களே தற்போது  உள்ளன. 2015 ஆம் ஆண்டில், தில்லியில் ஏற்கனவே ஆரவல்லி பல்லுயிர் பூங்கா மற்றும் யமுனா பல்லுயிர் பூங்கா இருந்தது. டெல்லி மேம்பாட்டு ஆணையம் (டி.டி.ஏ) தில்லியில் மேலும் நான்கு பல்லுயிர் பூங்காக்களை உருவாக்க தில்லி பல்கலைக்கழக விஞ்ஞானியை ஈடுபடுத்தியது.  இதில் வடக்கு ரிட்ஜ் பல்லுயிர் பூங்கா (கம்லா நேரு ரிட்ஜ்), தில்பத் பள்ளத்தாக்கு பல்லுயிர் பூங்கா, நீலாஹவுஸ் பல்லுயிர் பூங்கா மற்றும் யமுனா பல்லுயிர் பூங்காவின் கட்டம் -2 ஆகியவை அடங்கும்.   தரிசு நிறைந்த வெள்ளப்பெருக்குகளை மையமாகக் கொண்ட யமுனா பல்லுயிர் பூங்காவின் முதல் கட்டம்,  2005 இல் தொடங்கப்பட்டது.  மற்றும் கட்டம் -2, செயலில் வெள்ளப்பெருக்குகளை மையமாகக் கொண்டது. இது,  2015 இல் தொடங்கியது.  

## மறுமலர்ச்சிக்கு
2005 ஆம் ஆண்டில் யமுனாவின் வெள்ளப்பெருக்கில் மறுசீரமைப்பு தொடங்கியது, இது  மண்ணின் உப்புத்தன்மை காரணமாக தரிசாக கிடந்தது.  இதனால், தாவரங்கள் வளர கடினமாக இருந்தது. முதலாம் கட்டத்தில், 157 ஏக்கர் சுற்றுச்சூழல் அமைப்பு இரண்டு ஈரநிலங்கள், ஒரு புல்வெளி மற்றும் வன சமூகங்களை உருவாக்குவதன் மூலம் மீட்டெடுக்கப்பட்டது. மண்ணில் உப்பு அளவைக் குறைக்க பூர்வீக தாவர இனங்கள் மீண்டும் அறிமுகப்படுத்தப்பட்டன.  மண்ணின் பி.எச் அளவு (அமிலத்தன்மையின் அளவு) நடுநிலை மற்றும் பூர்வீக இந்திய தாவரங்களின் வெற்றிக்கு தீங்கு விளைவிக்கவில்லை. டெல்லி பல்கலைக்கழகத்தின் ஆராய்ச்சியாளர்கள் ஒரு குறிப்பிட்ட வகை புற்களை நடவு செய்ய வேண்டியிருந்தது.  இது pH அளவை 10 முதல் ஏழு (நடுநிலை) மட்டத்திற்கு கொண்டு வந்தது.  

### தாவரங்கள்
தில்லி பல்கலைக்கழகத்தின் பேராசிரியர் சி.ஆர்.பாபு, கூற்றுப்படி, ஆரம்பத்தில் கீரிப்பிள்ளைகள், பல்லிகள் மற்றும் 31 வகையான பறவைகள் மட்டுமே 2004 வரை பூங்காவில் இருந்தன.  2014 ஆம் ஆண்டளவில் பல்லுயிர் பூங்காவில் ஏற்கனவே 900 வகையான பூர்வீக தாவரங்கள் இருந்தன. மீண்டும் அறிமுகப்படுத்தப்பட்ட பூர்வீக இனங்கள் ஆதினா, சால், தேக்கு மற்றும் ஹார்ட்விக்கியா ஆகியவை அடங்கும் . 2019 ஆம் ஆண்டு நிலவரப்படி, இது சுமார் 1,500 வகையான தாவரங்களையும் விலங்குகளையும், 200 வகையான பறவைகளையும் கொண்டுள்ளது.  

### விலங்குகள்

2014 வாக்கில், ஈரநிலங்கள் ஏற்கனவே சைபீரியா, மத்திய ஆசியா ஆசியா மற்றும் ஐரோப்பாவிலிருந்து ஆயிரக்கணக்கான புலம்பெயர்ந்த பறவைகளை ஈர்த்து வந்தன. இதில் 200 வகையான பறவைகள், 75 வகையான பட்டாம்பூச்சிகள், 10 வகையான பாம்புகள் மற்றும் முள்ளம்பன்றி, சிறிய இந்திய சிவெட் மற்றும் காட்டுப்பன்றிகள் போன்ற பெரிய பாலூட்டிகள் இருந்தன. 

## மேலும் காண்க
* டெல்லி ரிட்ஜ்

## குறிப்புகள்

பகுப்பு:Coordinates not on Wikidata
பகுப்பு:தில்லியிலுள்ள காடுகள்
பகுப்பு:தில்லி அரசு
பகுப்பு:இந்தியத் தாவரவியல் பூங்காக்கள்
அழகியல் உளவியல்

**அழகியல் உளவியல்** (The Psychology of Aesthetics) மக்கள் சில இயற்கைக் காட்சிகளையும், பாடல்களையும், ஓவியங்களையும், சிற்பங்களையும், அழகானவை என்று எண்ணி, அதன் காரணமாக, மகிழ்ச்சியடைந்து, அழகு அனுபவம் என்பதைப் பெறுகின்றனர். இந்த அனுபவங்களை வாயால் வருணிக்கவோ, உள்முகப் பார்வையால் பாகுபடுத்திப் பார்க்கவோ முடியாது. அவைகளின் இயல்பையும், காரணத்தையும் ஆராய்ந்து, அறிய உளவியலார் முற்படுகின்றனர்.

## அடிப்படை
அழகான இயற்கைப் பொருள்களைக் கண்டு உண்டாகும் இன்ப உணர்ச்சிக்குக் காரணம், அப்பொருள்கள் நன்மை பயக்கும் சூழ்நிலைப் பொருள்களா  இருப்பதாகவோ அல்லது இன்பந் தரும் நிகழ்ச்சிகளுடன் தொடர்புடையனவாகவோ அல்லது அப்பொருள்களிடம் உண்டாகும் ஒற்றுமை உணர்ச்சியாகவோ இருக்கலாம். ஒரு பொருளுடன், ஒற்றுமை உணர்ச்சி உண்டாவதே, கலைப்பொருள்களை உண்டாக்குவதற்கும் துய்ப்பதற்குமான உளநிலையின் அடிப்படையாகும். சில உளவியலார்கள் அழகு அனுபவத்துக்கு இதனி னும் அடிப்படையான காரணம் உண்டா என்று ஆராய முயன்றுளர். பிராய்டு (Freud) என்பவரின் அடிச்சுவட்டைப் பின்பற்றும் உளப்பகுப்பியலார் கலையை உண்டாக்குவதற்கும் துய்ப்பதற்கும் அடிநிலையாகவுள்ளது பால், உந்தலே என்று கூறுகின்றனர்.

மனத்தின் மூன்று அமிசங்களில் ஒன்றாகிய 'அறிதல்' என்பதன் ஆராய்ச்சி செய்த பிரித்தானிய உளவியலாளரான, சுபியர்மன், பொருள்களிடையேயுள்ள தொடர்பு களைக் கண்டுபிடிப்பது ' அறிதல்' என்பதில் மிகவும் முக்கியமாயிருத்தலால், அறிதலும் ஆக்கச் செயலே என்றும், அதனால் பொருத்தமில்லாத தொடர்புகளை நீக்கிவிட்டு, பொருத்தமான தொடர்புகளைக் காண்பதே, கலை ஆக்கத்துக்கும், அனுபவத்துக்கும் அடிப்படை என்றும் கூறுகிறார்.

## ஆய்வுகள்
சோதனை உளவியலார்கள் (Experimental Psychologists) அழகைப் பற்றிச் செய்துள்ள சோதனைகள், தனி நிறங்களைத் தேர்தல், நிறங்களைச் சேர்த்தல் போன்றவற்றைப் பற்றியனவாகும். நிறங்கள் தேர்ந்தெடுப்புப் பற்றிய சோதனைகளிலிருந்து, தேர்கின்ற உளவகை நான்கு என்பது தெரியவருகிறது. (1) அறிவுவகை : எந்த நிறம் பொருந்தும் என்று ஆராய்தல், (2) உடலியல்வகை : நிறங்களைக் கண்டு மகிழ்தல், சோர்தல் போன்ற நிலைமை அடைதல்,  (3) சேர்க்கை வகை : இன்ப நிகழ்ச்சியுடனோ, துன்ப நிகழ்ச்சியுடனோ நிறங்களைத் தொடர்புறுத்தல், (4) ஐக்கியவகை : நிறங்களை மனித குணங்களுடன் தொடர்புறுத்தல். இந்தச் சோதனை முடிவுகளை ஓவியத்தையும்,, இசையையும் கொண்டு செய்யும் சோதனைகள் வலியுறுத்துகின்றன.

அமெரிக்க உளவியலார் கார்ல் சீஷோர் என்பவர் இசையைப் பயில்வதற்கும், நுகர்வதற்கும் வேண்டிய அடிப்படையான புலன் ஆற்றல்களை அளந்து அறிவதற்கானச் சோதனைகளை வகுத்துள்ளார். ஆயினும் கலை ஆக்கத்துக்கும், அனுபவத்துக்கும் புலன் ஆற்றல்களைவிட, உருவக் காட்சி ஆற்றலே மிகவும் இன்றியமையாதது என்று, இப்பொழுது அறியப்பட் டிருக்கிறது. இன்னிசையை உணர்வதற்குச் சுருதிக்கும், சுரத்திற்குமுள்ள வேறுபாட்டை அறியும் ஆற்றலைவிட, இவை அனைத்தும் ஒன்றுபட்டு, ஓர் இசைவடிவை உண்டாக்குகின்றன, என்று காணும் ஆற்றலே தேவையாகும். இதுதான் அழகியல் உளவியலுக்கு, கெசுட்டால்டு(Gestalt) உளவியல் செய்துள்ள சேவையாகும்.

ஆண்கள் நீலம், ஊதா, கருஞ்சிவப்பு, சிவப்பு, மஞ்சள், பச்சை என்ற வரிசையிலும், பெண்கள் நீலம், ஊதா, பச்சை, மஞ்சள், சிவப்பு, கருஞ்சிவப்பு என்ற வரிசையிலும் நிறங்களை விரும்புவதாகச் சோதனை வாயிலாக அறிகிறோம். சிறு குழந்தைகள் மஞ்சளையும், சிவப்பையும் விரும்புகின் றனர். பொதுவாக அனைவரும் எந்த நிறமாயினும் அது மிகுந்து தோன்றுவதையே விரும்புகின்றனர். அழகு அனுபவம் பற்றிய சோதனைகள் மக்களிடையே வேறுபாடுகள் உண்டு என்று காட்டுகின்றன. இவ்வேறுபாடுகள் இயற்கையான புலன் வேறுபாடுகள், காட்சி வேறுபாடுகள் ஆகியவற்றின் விளைவுகளாகும்.

## மேற்கோள்கள்

பகுப்பு:உளவியல்
உருளி

**உருளி** *(roller)*  என்பது உழவுக்குப் பிறகோ விட்டில் பரம்படித்த பிறகோ நிலத்தைச் சமன்படுத்தவும் பெரிய மண்கட்டிகளை உடைக்கவும் வயலில் பயன்படும் வேளாண் எந்திரமாகும். இவை வழக்கமாக இழுபொறியால் இயக்கப்படுகின்றன. எந்திரமய மாக்கத்துக்கு முன்பு இவை குதிரைகளாலோ காளைகளாலோ இழுக்கப்பட்டன. வேளாண்பணிகளைத் தவிர, இவை துடுப்பாட்டக் களத்தைப் பண்படுத்தவும் வீட்டு முற்றங்களைச் சீராக்கவும் பயன்படுகின்றன.

## வடிவமைப்புகள்

### ஓர் உறுப்பும் பல உறுப்புகளும்

### சீரானதும் முகடுள்ளதும்

## பயன்பாடுகள்

### பண்ணைப் பயன்பாடு

### துடுப்பாட்டக்களப் பயன்பாடு

### வீட்டு முற்றப் பயன்பாடு

## மேலும் காண்க
பரம்பு

## மேற்கோள்கள்

## வெளி இணைப்புகள்

*"Mandako Landroller" Rollers
பகுப்பு:உருளிகள்
பகுப்பு:வேளாண் எந்திரங்கள்
பகுப்பு:துடுப்பாட்டக் கருவிகள்
பகுப்பு:தோட்டக் கருவிகள்
வர்த்மான் குழும நிறுவனங்கள்

**வர்த்மான் குழு** (Vardhman Group of Companies) என்பது இந்தியாவின் பஞ்சாபின் லூதியானாவை தளமாகக் கொண்ட ஒரு துணிக் குழுமம் ஆகும். வர்த்மான் குழுமம் 1965 ஆம் ஆண்டில் இலாலா ரத்தன் சந்த் ஓஸ்வால் அவர்களால் நிறுவப்பட்டது. இக்குழுமம் நூல் மற்றும் பதப்படுத்தப்பட்ட துணி, தையல் நூல், அக்ரிலிக் ஃபைபர் மற்றும் அலாய் எஃகுல் ஆகியவற்றில் உற்பத்தி மற்றும் வர்த்தகத்தில் ஈடுபட்டுள்ளது. வர்த்மான் குழு 1962 ஆம் ஆண்டில் வர்த்மான் ஸ்பின்னிங் & ஜெனரல் ஆலைகளாக இணைக்கப்பட்டது. இந்நிறுவனத்தை ஆரம்பத்தில் வி. எஸ். ஓஸ்வால் மற்றும் ஆர். சி. ஓஸ்வால் ஆகியோர் நிர்வகித்தனர். இப்போது எஸ். பி. ஓஸ்வால் தலைமை தாங்குகிறார்.  ஏப்ரல் 2011 நிலவரப்படி நிறுவனத்தின் மொத்த ஊழியர்களின் எண்ணிக்கை 23000 பேர் ஆகும். 

## குழும நிறுவனங்கள்
வெவ்வேறு குழும நிறுவனங்களில் முதலீடு செய்வதற்குப் பயன்படுத்தப்படும் ஒரு மைய நிறுவனத்தைக் கொண்டிருக்கும் வகையில் இந்த குழுமம் கட்டமைக்கப்பட்டுள்ளது. இந்த வழக்கில் வைத்திருக்கும் நிறுவனம் வர்த்மான் ஹோல்டிங்ஸ் வரையறுக்கப்பட்டுள்ளது. குழும நிறுவனங்கள் வர்த்மன் துணிகள் (61%), வர்த்மன் தொழில்துறைகள் (65%) மற்றும் வர்த்மன் அக்ரிலிக் (60%) என்பதாகும். வர்த்மான் துணி வி.எம்.டி ஸ்பின்னிங் (73.33%), வர்த்மன் நூல்கள் (100%) மற்றும் வர்த்மன் நூல் மற்றும் நூல்கள் (98.04%) ஆகியவற்றையும் கொண்டுள்ளது. 

## தயாரிப்புகள்
வர்த்மான் குழுவின் சில முக்கியமான தயாரிப்புகள்: எளிய மற்றும் கலந்த நூல்கள், அக்ரிலிக் ஃபைபர் (பிராண்ட் வர்லன்), நூல்களின் வரம்பு (ஆடை தையல், தேநீர் பைகள், தொழில்துறை நூல்கள் போன்றவை), ஷிர்டிங் மற்றும் கால்சட்டை பொருட்கள், வாகன கூறுகள் மற்றும் எஃகு ஆகியவை. 

## ஏற்றுமதி வரலாறு
இந்நிறுவனம் 1990-91 முதல் ஏற்றுமதி செய்யத் தொடங்கியது. இது முக்கியமாக ஸ்பெயின், இங்கிலாந்து, ஜெர்மனி, அமெரிக்கா, ஜப்பான் மற்றும் சில ஆப்பிரிக்க மற்றும் கிழக்காசிய நாடுகளுக்கு ஏற்றுமதி செய்கிறது. குழுவின் வருவாயில் 22 சதவீதம் ஏற்றுமதி ஆகும். 

## பகுப்பாய்வு
முக்கிய பகுப்பாய்வு: 1. ஃபைபர் முதல் ஃபேப்ரிக் வரையிலான முழு மதிப்பு சங்கிலியிலும் இந்த குழு ஒரு தனித்துவமான வணிக மாதிரியைக் கொண்டுள்ளது. இது நிறுவனத்திற்கு குறைந்த திருப்பங்களின் போது தங்கள் வணிகத்தை திறம்பட மறுசீரமைக்க மற்றும் பொருளாதாரம் மிதமாக இருக்கும்போது போட்டியாளர்களை விட வேகமாக முன்னேற நெகிழ்வுத்தன்மையை வழங்குகிறது. 2. இக்குழு ஒரு பெரிய பருத்தி சரக்கு வைத்திருக்கும் திறனைக் கொண்டுள்ளது, இதனால் அதன் விநியோகச் சங்கிலி செயல்பாடுகளைக் கட்டுப்படுத்தவும், அதன் மூலம் சந்தை தேவையில் ஏற்ற இறக்கங்களை உறிஞ்சவும் உதவுகிறது. 3. ஒரு போட்டியை உருவாக்குவதற்காக, குழு தொடர்ந்து அதன் திறன்களை மேம்படுத்துவதற்கும் அதன் முக்கிய நூல் மற்றும் துணி வணிகத்திலிருந்து பல்வகைப்படுத்துவதற்கும் தொடர்ந்து செயல்பட்டு வருகிறது. குழுக்கள் எஃகுத் துறைக்குள் நுழைவது இதற்கு ஒரு சிறந்த எடுத்துக்காட்டு.   

## சமூக பொறுப்புணர்வு முயற்சிகள்
இந்த குழு பல கல்வி மற்றும் பொது ஆரோக்கிய முயற்சிகளில் தீவிரமாக செயல்பட்டு வருகிறது. சில எடுத்துக்காட்டுகள் கீழே கொடுக்கப்பட்டுள்ளன: 1. சிறீஅரவிந்தர் சமூக-பொருளாதார மற்றும் மேலாண்மை ஆராய்ச்சி நிறுவனத்தை அமைத்தல், வர்த்தக மற்றும் மேலாண்மை கல்லூரிகள் மற்றும் பள்ளிகளை அமைத்தல் 2. ஒரு ஹெக்டேருக்கு பருத்தி விளைச்சலை அதிகரிப்பதற்காக பஞ்சாபில் கிராம கலாச்சார தழுவல் திட்டத்தின் செயலில் பங்கேற்பாளர் மற்றும் இந்த திட்டம் மிகப்பெரிய வெற்றியைப் பெற்றது. மத்திய பிரதேசத்தில் இதேபோன்ற கிராம தழுவல் திட்டம் தொடங்கப்பட்டது.  இப்போது வரை 2 கிராமங்கள் ஏற்றுக்கொள்ளப்பட்டுள்ளன. 

## குறிப்புகள்

பகுப்பு:இந்திய நிறுவனங்கள்
தில்லி பொது நூலகம்

**தில்லி பொது நூலகம்** (**Delhi Public Library**) இந்திய மாநிலமான டெல்லியில் உள்ள ஒரு தேசிய வைப்பு நூலகம் ஆகும் . இந்த நூலகத்திற்கு மாநிலம் முழுவதும் 37 கிளைகள் உள்ளன. 

## வரலாறு
தில்லி பொது நூலகம் 27 அக்டோபர் 1951 ஆம் நாளன்று யுனெஸ்கோ எனப்படுகின்ற ஐக்கிய நாடுகள் கல்வி, அறிவியல், பண்பாட்டு நிறுவனம் மற்றும் இந்திய அரசாங்கத்தால் நிதியளிக்கப்பட்ட ஒரு முதன்மைத் திட்டமாக ஆரம்பிக்கப்பட்டது. நூலகத் திட்டம் 1944 ஆம் ஆண்டுக்கு முன்பே தொடங்கியதாகும். அப்போது ஜெனரல்  சர் கிளாட் ஆச்சின்லெக் வேண்டுகோளின் பேரில் ஸ்ரீ ராம்கிருஷ்ணா டால்மியா நூலகக் கட்டடத்தைக் கட்டுவதற்குத் தேவையான பெரும்பகுதி தொகையை நன்கொடையாக அளித்தபோது தொடங்கியது. பிப்ரவரி 1950 இல் இந்திய அரசாங்கம் மற்றும் யுனெஸ்கோ இந்தத் திட்டத்தைத் தொடங்க ஒப்புக்கொண்டன. அதன் அடிப்படையில் நூலகம் அதிகாரப்பூர்வமாக 27 அக்டோபர் 1951 ஆம் நான்று அப்போதைய பிரதமர் ஜவஹர்லால் நேரு  அவர்களால் திறந்து வைக்கப்பட்டது . 1951 ஆம் ஆண்டிற்கும் 1953 ஆம் ஆண்டிற்கும் இடைப்பட்ட காலகட்டத்தில நூலகத்திற்கான கட்டிடங்கள் கையகப்படுத்தப்பட்டன. 1955 ஆம் ஆண்டில் யுனெஸ்கோவிலிருந்து இந்திய அரசாங்கத்திற்கு முறையாக இதன் நடவடிக்கைகள்  மாற்றம் செய்யப்பட்டன. நூலகம் அதன் ஆரம்ப நாட்களிலிருந்து மாணவ நூலகர்கள் மற்றும் சமூகக் கல்வித் தொழிலாளர்களுக்கு பயிற்சி வசதிகளை வழங்கி வருகிறது. 

## வசதிகள்

தில்லி பொது நூலகம் அறிவு, தகவல் மற்றும் பண்பாட்டினைப் பரப்புவதற்கான மையமாக  தனது சேவைகளை விரிவுபடுத்தி வருகிறது. நூலகத்தின் பணி என்பதானது நூல்களை வழங்குவதற்கான மையம் என்ற நிலையில் மட்டுமே அமைவது அல்ல என்பதும் அறிவார்ந்த முயற்சிகளை ஊக்குவிப்பதற்கும் அதன் வாசகர்களிடையே சமூக உறவை உருவாக்குவதற்கும் அர்ப்பணித்த ஒரு வலுவான அமைப்பாகவும் வளர வேண்டும் என்று உணர்வதற்காகவும் என்பது  அதிகமாக உணரப்பட்டது. அதன் அடிப்படையில் தில்லி பொது நூலகம் பொதுமக்களுக்கு வசதிகளை வழங்கி வருகிறது. கடன் அடிப்படையில் நூல்களை வாசகர்களுக்கு வழங்குதல், குறிப்புகள் எடுக்க உரிய உதவிகள் செய்தல் மற்றும் சிறப்பு சேவைகள் என்பனவே அந்த வசதிகள் ஆகும். 

## அலுவலக நேரம்

தில்லி பொது நூலகம் காலை 9.00 மணி முதல் இரவு 7.00 மணி வரை வாசகர்களுக்காகத் திறந்து வைக்கப்பட்டிருக்கும். ஞாயிற்றுக்கிழமைகளிலும், பிற விடுமுறை நாள்களிலும்   காலை 10.00 மணி முதல் மாலை 5.00 மணி வரை திறந்திருக்கும். உதவிக்கு 011-23962682 என்ற எண்ணில் தொடர்பு கொள்ளலாம். நூலகம் தொடர்பான நடவடிக்கைகள், நூல் வாசிப்பு தொடர்பான நிகழ்வுகளில் கலந்துகொள்ள விரும்பும் அறிஞர்கள், துறைசார் வல்லுநர்கள் 011-23962682 என்ற எண்ணிலும், இது போன்ற நிகழ்வுகளில் பார்வையாளர்களாகக் கலந்துகொள்ள விரும்புவோர் 011-23962682 என்ற எண்ணிலும் தொடர்பு கொள்ளலாம்.

## நூல் சேர்த்தல்
வாசகர்களுக்குத் தேவையான பெரும்பாலும் நன்கு அறியப்பட்ட அனைத்து நூல்களுக்கும், மிகச் சிறந்த பதிப்பகங்களுக்கும் தில்லி பொது நூலகம் உரிய வழங்காணைகளை அனுப்பி நூல்களைப் பெற்று வழங்கி வருகிறது. சில நேரங்களில் சில நூல்கள் கிடைக்காமல் போக வாய்ப்பு உள்ளது. அல்லது நூலகச் சேகரிப்பில் அவை விடுபட்டிருக்கலாம். அவ்வாறான சூழலில் வாசகர்கள் அத்தகைய நூலைப் பற்றிய பரிந்துரையை, உரிய நூல், டிவிடி, சிடி ஆகியவற்றை குறிப்பிட்டு நூலகத்திற்குக் கடிதம் அனுப்பலாம். 

## குறிப்புகள்

## வெளி இணைப்புகள்

* 

பகுப்பு:தில்லி சுற்றுப் பகுதிகள்

பகுப்பு:புது தில்லி
பகுப்பு:இந்திய நூலகங்கள்
மார்கச்சை அணியா நாள்

**மார்கச்சை அணியா நாள்** (*No Bra Day*) என்பது அக்டோபர் 13 ஆம் நாள் ஆண்டுதோறும் கொண்டாடப்படுகிறது. இது பெண்களுக்கு மார்பகப் புற்றுநோய் குறித்த விழிப்புணர்வை ஊக்குவிக்கும் வகையில் மார்புக்கச்சை அணிவதைத் தவிர்க்க ஊக்குவிக்கப்படுகிறார்கள். இதன்படி இந்த நாளில் இறுக்கமான ஆடைகளைத் தவிர்ப்பது மற்றும் மார்பக புற்றுநோய் குறித்த விழிப்புணர்வுப் பரப்புரை உத்தியாக மேற்கத்திய நாடுகளில் கருதப்படுகிறது. துவக்கத்தில் 2011 ஜூலை 9, 2011 அன்று மார்கச்சை அணியா நாள் கடைபிடிக்கப்பட்டது. ஆனால் மூன்று ஆண்டுகளில் இது தேசிய மார்பக புற்றுநோய் விழிப்புணர்வு மாதமான அக்டோபர் 13 க்கு மாற்றப்பட்டது. சமூக ஊடகங்களில் பயனர்கள் மார்பக புற்றுநோய் அறிகுறிகளைப் பற்றிய விழிப்புணர்வை அளிக்கவும், பாலின சமத்துவத்தை ஊக்குவிக்கவும் #nobraday என்ற ஹேஷ்டேக்கைப் பயன்படுத்தி இடுகையிட ஊக்குவிக்கப்படுகிறார்கள். சமூக ஊடக தளங்களில் சில பயனர்கள்  மார்கச்சு அணியாத பெண்களின் படங்களை இடுகையிட ஊக்குவிக்கிறார்கள். சில பெண்கள் மார்கச்சு அணியா நாளை ஒரு அரசியல் கூற்றாக ஏற்றுக்கொள்கிறார்கள், மற்றவர்கள் கட்டுப்பாட்டான, சங்கடமான ஆடை என்று கருதுவதை நிராகரிக்கும் வசதியை விரும்புகிறார்கள். 

இந்த நாள் அனுசரிப்பானது உலகம் முழுவதும் பரவியுள்ளது. கனடாவின் டொராண்டோவில் நடந்த ஒரு மருத்துவ நிகழ்வில் இந்த நிகழ்வு குறித்து அறிமுகப்படுத்தப்பட்டது. இது மார்பக புற்றுநோயில் இருந்து மீண்டவர்களை மார்பக  மறுசீரமைப்பு அறுவை சிகிச்சையை மேற்கொள்வதை பரிசீலிப்பதை ஊக்குவிக்கிறது. 2011 அக்டோபர் 19 அன்று முதன்முதலில் நடைபெற்ற இந்திகழ்வுக்கு,  மார்பகப் புற்றுநோய்  அறுவைச்சிகிச்சை குறித்த விழிப்புணர்வு நாள்  (Breast Reconstruction Awareness) என்பதன் சுருக்கமே BRA நாள் என்று பெயரிடப்பட்டது. இது ஒரு அநாமதேய நபரால் ஏற்றுக்கொள்ளப்பட்டது, இவர் பெண்களை துணிச்சல் கொள்ளவும், மார்பக புற்றுநோய் அறிகுறிகளைப் பற்றி அறிந்து கொள்ளவும் ஊக்குவிக்கும் ஒரு வழியாக மார்கச்சை அணியா நாளை  கருத்தில் கொண்டார். இந்த நாளானது பெண்கள் உடலை பாலியல் ரீதியாக சுரண்டுவதாக சிலர் கருதுகின்றனர், அதே நேரத்தில் இவர்கள் ஒரு தீவிரமான நோயைக் குறைத்து மதிப்பிடுகிறார்கள். 
## மேற்கோள்கள்

பகுப்பு:பெண்ணிய வரலாறு
பகுப்பு:அக்டோபர் சிறப்பு நாட்கள்
யப்பானிய எலுமிச்சை

**யப்பானிய எலுமிச்சை** *(*Citrus japonica*, Kumquats)*  ;    என்பது உருட்டேசியா எனும் பூக்கும் தாவரக் குடும்பத்தில் உள்ள சிறுபழங்கள் தரும் மரங்களின் குழுவாகும். இவை முன்பு  *பார்ச்சுனெல்லா (Fortunella)* பேரினத்தில் அல்லது *[[கிச்சிலி (Citrus)]] [[சென்சு இலாட்டோ (sensu lato)]]* பகுப்புக்குள் வைக்கப்பட்டிருந்தன.

இந்த உண்ணும் பழம் மிக நெருக்கமான ஆரஞ்சு பழ (*சிட்ரசு சினென்சிசு (Citrus sinensis)*) நிறத்தில், ஆனால் அளவில் சிறிய பழமாக, அதாவது ஆலிவ் பழ உருவளவு கொண்டதாக அமைகிறது. இது ஆத்திரேலியாவில் கும்குவாட் என வழங்குகிறது. இது தண்ணிய வன்மை வாய்ந்த எலுமிச்சையாகும்.

## காட்சிமேடை

File:Hoa quất.jpg|Kumquat பூ
File:Quinotos.jpg|Kumquat பூ வெட்டுமுகம்
File:Kumquat.jpg|Kumquat முழுமையும் குறுக்குவெட்டும்
File:Kumquat-0245.jpg| இயல்பு kumquat
File:Citrus japonica1.jpg| குண்டு kumquats (or citrofortunella)
File:Một cành quất.jpg|குண்டு kumquats (or citrofortunella)
File:KoumQuatLiqueur.jpg|Koum Quat liqueurs from Corfu, Greece
File:Kumquat Trees (Corfu).JPG|Potted kumquat trees at a kumquat liqueur distillery in Corfu.
File:Kumquat pie.JPG|Slices of kumquat pie at the Kumquat Festival in Dade City, Florida
File:Kumquat jelly and kumquat butter.JPG|Kumquat preserves
File:Fortunella (kumquat) 9 fiore+frutto.JPG|பூக்களும் பழமும்
File:Citrus japonica3.jpg|Kumquat மரம்
File:Fortunella japonica Frutigen.jpg|பழுத்த kumquat
File:Citrus japonica (6).JPG|Kumquat அல்லது [kumquat கலப்பினம்]
</gallery>


== மேற்கோள்கள் ==


== மேலும் படிக்க ==
* Burkill, I. H. (1931). An enumeration of the species of Paramignya, Atalantia and Citrus, found in Malaya. ''Gard. Bull. Straits Settlem''. 5: 212–220.
* Mabberley, D. J. (1998). Australian Citreae with notes on other Aurantioideae (Rutaceae). ''Telopea'' 7 (4): 333–344. Available [https://web.archive.org/web/20091002183628/http://www.rbgsyd.nsw.gov.au/__data/assets/pdf_file/0003/73236/Tel7Mab333.pdf online] (pdf).
== வெளி இணைப்புகள் ==





[பகுப்பு:பார்ச்சுனெல்லா
பகுப்பு:கிச்சிலி
பகுப்பு:யப்பானிய எலுமிச்சை
பகுப்பு:பழ மரங்கள்
பகுப்பு:அழகு மரங்கள்
அராபிய மெய்யியல் கொள்கை

**அராபிய மெய்யியல் கொள்கை** என்பதை இசுலாமிய தத்துவம் என்பர். இது கிரேக்கத் தத்துவத் தொடர்பினால் விரைவாக வளர்ச்சியடைந்தது. இதில் நான்கு விதக் கொள்கைகள் காணப்படுகின்றன.

## முத்தாஜல் கொள்கை
இதனை அறிவுக் கொள்கை (Rationalism) என்றும் கூறுவர். முகம்மதுநபி மக்காவிலிருந்து மதீனாவுக்குச் சென்றதை ஹெஜிரா என்பர். அது 622-ல் நிகழ்ந்தது. அதிலிருந்தே இசுலாமிய ஆண்டு தொடங்குகின்றது. அது தொடங்கி ஒரு நூற்றாண்டு ஆன பிறகே, இந்தக் கொள்கை ஏற்பட்டது. இதன் ஆதாரத் தத்துவங்கள் கடவுள் ஒருவரே என்பதும், அவர் நீதியுள்ளவர் என்பதுமாம். அவர் நிர்க்குணர். அவர் உளராந்தன்மையே அவருடைய குணங்கள் அனைத்தும் ஆகும். அவர் எல்லா மறிந்தவர்; எல்லா ஆற்றலும் பொருந்தியவர். இவ்விரண்டும், அவருடைய உளராந் தன்மையிலேயே அடங்கினவேயன்றி, வேறான குணங்கள் அல்ல. அவர் நீதியுள்ளவர். ஆதலால், கொடுமை என்பதே அவரிடம் இல்லை. கடவுள் மனிதனுக்குச் செயல் புரியும் சுதந்திரத்தை அளித்துளார். அதனால், மனிதன் தன்னுடைய செயல்களுக்குத் தானே பொறுப்பாளி. புண்ணியம் செய்தால் இன்பமும், பாவம் செய்தால் தண்டனையும் பெறுவான்.

இந்தக் கொள்கையை ஏற்படுத்தியவர் **வாசில் பின் அட்டா** (இ.748). இதைப் பின்னர்த் தெளிவாக விளக்கியவர், அபுல் ஹுதாயில் அல்லாப் (இ. 840). இந்த அறிவுக் கொள்கையினர் கடவுளுடைய ஒருமையையும் நீதியையும் ஏற்றுக் கொள்வதால் ' அஹல் அத்தாஹித்வால் அதல்', அதாவது கடவுள் ஒருமையையும் நீதியையும் நம்புவோர் என்று, தங்களுக்குப் பெயர் வைத்துக்கொண்டார்கள். இன்னும் இவர்களுடைய மற்ற முக்கியக் கொள்கைகள், திருக்குர்ஆன் நித்தியமானது என்பதை மறுப்பதும், கடவுட் காட்சி கிடைக்க முடியாதது என்பதும் ஆகும். ஞானம் கடவுளுடைய குணம்; அது குர் ஆனில் வெளிப்படுகிறது.

## அஷாரிக் கொள்கை
இக்கொள்கையை, இசுலாம் மதப்பற்றுக் கொள்கை என்பர். இது முத்தாஜல் கொள்கையை **எதிர்ப்பதற்காக** ஏற்பட்டது. இதனை ஏற்படுத்தியவர் அபுல் ஹாஸன் அல் அஷாரி. அவர் 40 வயது வரை முத் தாஜல் கொள்கையினராகவே யிருந்தார். ஆனால் நபி நாயகம் அவர்கள் அவருடைய கனவில் வந்து, குர்ஆனையும் நபி உபதேசங்களாகிய ஹதீதையும் பின்பற்றும்படி கூறியதாகவும், பிறகு அவர் முத்தாஜல் கொள்கையை எதிர்க்கத் தலைப்பட்டதாகவும் கூறுவர். அவர் நூற்றுக்கு மேற்பட்ட நூல்களை, எழுதினதாகச் சொல்வதுண்டு. கடவுள் அருளாலன்றி எதையும் அறியமுடியாது என்பதும், எந்த மதத்தையும் வெறும் அறிவை மட்டும் துணையாகக் கொண்டு அமைக்க முடியாது என்பதும், கடவுளுக்குக் குணமுண்டு என்ப தும் ஆகும். 

## சூபிக்கொள்கை

இதனை அனுபூதி மார்க்கம் என்பர். இக் கொள்கை அழியா முத்தி பெறுவதற்காக மனத்தைத் தூய்மை செய்து கொள்ளவும், அறநெறியில் நிற்கவும், அகவாழ்வு புறவாழ்வு இரண்டையும் ஒழுங்கு செய்யவும் கற்பிக்கிறது. நித்திய முத்தியே அதன் குறிக்கோள்; ஆன்மாவைத் தூய்மை செய்வதே அதற்காக அது கூறும் நெறி. குர்ஆனில் கடவுள் கூறிய கட்டளைகளும், நபிநாயகம் அவர்கள் கூறியுள்ள கடமைகளும் அறிவுள்ள மக்கள் அனைவரும் மேற்கொள்ள வேண்டியவை என்று இந்த மார்க்கம் போதிக்கின்றது. முஸ்லிம்களுடைய உள்ளும் புறம்புமான வாழ்க்கையைத் திருத்திப் புனிதமாக்கும் இசுலாமிய மதக் கட்டுப்பாட்டு முறையே சூபிக் கொள்கை ஆகும்.ஆயினும் சூபிக் கொள்கையின் பொருள் முழுவதும் இவ்வளவேயன்று, இன்னுமுளது. அதற்கு மறைபொருளும் (Esoteric) உண்டு. அந்தப் பொருளில் கடவுளுக்கும் தனக்குமுள்ள உண்மையான உறவை அறிபவனே, சூபி ஆவான்.  இத்தகைய மறைபொருட் சூபிக் கொள்கையை, முதன் முதல் விளக்கியவர் எகிப்து நாட்டினரான **துன்நூன்** என்பவர் என்று, சூபிக் கொள்கையைப் பற்றி எழுதியுள்ள பாரசீக ஆசிரியர்களுள் ஒருவரான ஜாமி கூறுகிறார்.

## மேற்கோள்கள்

பகுப்பு:இசுலாம்
பகுப்பு:மெய்யியல் கோட்பாடுகள்